CELEX: 62017TN0211
Language: lt
Date: 2017-04-06 00:00:00
Title: Byla T-211/17: 2017 m. balandžio 6 d. pareikštas ieškinys byloje Amplexor Luxembourg/Komisija

3.7.2017   
            
            
               LT
            
            
               Europos Sąjungos oficialusis leidinys
            
            
               C 213/31
            
         2017 m. balandžio 6 d. pareikštas ieškinys byloje Amplexor Luxembourg/Komisija
   
   (Byla T-211/17)
   (2017/C 213/42)
   Proceso kalba: prancūzų
   
      Šalys
   
   
      Ieškovė: Amplexor Luxembourg Sàrl (Bertranžas, Liuksemburgas), atstovaujama advokato J.-F. Steichen
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               priimti šį ieškinį,
            
         
               —
            
            
               iš esmės panaikinti 2017 m. vasario 13 d. Europos Sąjungos leidinių biuro sprendimą,
            
         
               —
            
            
               panaikinti konkursą Nr. 10651,
            
         
               —
            
            
               priteisti iš atsakovės visas bylinėjimosi išlaidas,
            
         
               —
            
            
               pripažinti ieškovei visas kitas teises, pritarti jos pagrindams ir patenkinti reikalavimus.
            
         
      Ieškinio pagrindai ir pagrindiniai argumentai
   
   Šiuo ieškiniu siekiama panaikinti 2017 m. vasario 13 d. Europos Sąjungos leidinių biuro sprendimą, kuriuo ieškovei konkurse Nr. AO 10651 – Europos Sąjungos oficialiojo leidinio priede (OL S) publikuoti skirtų skelbimų tvarkymas“ (OL 2016/S 143-258115) skirta antra vieta.
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas grindžiamas Europos Sąjungos teisės normų ir principų pažeidimu, nes suteikęs konkurso dalyviams, kurie dalyvaudami konkurse nebuvo sudarę sutarties su Leidinių biuru, galimybę gauti paramą atsigavimo sąnaudoms finansuoti, Leidinių biuras akivaizdžiai pažeidė lygybės principą. Ieškovės nuomone, tokie veiksmai yra ne tik diskriminaciniai, bet ir jais šiurkščiai pažeidžiama viešojo pirkimo procedūros esmė ir pagrindiniai principai.
            
         
               2.
            
            
               Antrasis ieškinio pagrindas grindžiamas piktnaudžiavimu įgaliojimais.